wannaphong/clean_thaiwikipedia huggingface dataset:
# วอลเลย์บอลชายทีมชาติสโลวาเกีย
วอลเลย์บอลชายทีมชาติสโลวาเกีย  เป็นทีมชาติของประเทศสโลวาเกีย ทีมนี้ได้รับการบริหารโดยสหพันธ์วอลเลย์บอลสโลวาเกีย และเป็นส่วนหนึ่งในการแข่งขันวอลเลย์บอลระดับนานาชาติ

 รางวัล 
 วอลเลย์บอลเวิลด์ลีก 

ปีอันดับ 201424 201523 201621

 วอลเลย์บอลชิงแชมป์ยุโรป 

ปีอันดับ 1995ไม่ได้เข้าร่วมการแข่งขัน 19978 1999ไม่ได้เข้าร่วมการแข่งขัน 20019 200311 2005ไม่ได้เข้าร่วมการแข่งขัน 200712 200911/ 20115/ 201311/ 2015 2017

 วอลเลย์บอลยูโรเปียนลีก 
ปีอันดับ 20048 20056 20067 2007 2008 20094 20106 2011 20124 20137
# เอียง ธิริทธ์
เอียง ธิริทธ์ (สกุลเดิม เขียว;David Chandler: "Voices from S-21", Chapter 3: "Choosing Enemies", p.69. University of California, 1999. "In mid-1976 Khieu Thirith, who was Ieng Sary's wife and Pol Pot's sister-in-law (...)" ; 10 มีนาคม พ.ศ. 2474 - 22 สิงหาคม พ.ศ. 2558)  Summons - Expert. Extraordinary Chambers in the Courts of Cambodia: 18 August 2011. เป็นบุคคลที่มีบทบาทสำคัญในเขมรแดงแต่ไม่เคยเป็นสมาชิกคณะกรรมาธิการของเขมรแดงECCC, Co-Investigative Judges, Closing Order, 15 September 2010, para. 1207. เป็นภรรยาของเอียง ซารี ซึ่งเป็นรัฐมนตรีว่าการกระทรวงการต่างประเทศในสมัยกัมพูชาประชาธิปไตย เธอเองเป็นรัฐมนตรีกระทรวงสวัสดิการสังคมตั้งแต่เดือนตุลาคม พ.ศ. 2518 จนกระทั่งเขมรแดงสิ้นสุดอำนาจใน พ.ศ. 2522 เธอเป็นน้องสาวของเขียว ปนนารี ซึ่งเป็นภรรยาคนแรกของพล พต เธอถูกจับกุมโดยศาลพิเศษแห่งกัมพูชาเมื่อเดือนพฤศจิกายน พ.ศ. 2550 พร้อมกับเอียง ซารี สามีในข้อหาฆ่าล้างเผ่าพันธุ์

 ชีวิตช่วงแรก 
ธิริทธิ์เกิดที่จังหวัดพระตะบอง  บิดาของเธอเป็นผู้พิพากษาที่อพยพออกมายังพระตะบองในสมัยสงครามโลกครั้งที่สอง ชื่อเดิมของเธอคือเขียว ธิริทธ์David Chandler: "Voices from S-21", Chapter 3: "Choosing Enemies", p.69. University of California, 1999. "In mid-1976 Khieu Thirith, who was Ieng Sary's wife and Pol Pot's sister-in-law (...)" จบการศึกษาจากโรงเรียนสีสุวัตถิ์และได้หมั้นกับเอียง ซารี ตั้งแต่อยู่ในกัมพูชา เธอเดินทางไปฝรั่งเศสพร้อมพี่สาวเพื่อไปศึกษาต่อทางด้านวรรณคดีอังกฤษ และได้สมรสกับเอียง ซารีใน พ.ศ. 2494 
 ชีวิตช่วงกลาง 
ธิริทธิ์เดินทางกลับกัมพูชาใน พ.ศ. 2500 และเป็นครูสอนภาษาอังกฤษ เธอเป็นสมาชิกอาวุโสของระบอบกัมพูชาประชาธิปไตย เป็นรัฐมนตรีว่าการกระทรวงสวัสดิการสังคมและประธานสภากาชาดกัมพูชาประชาธิปไตยระหว่าง พ.ศ. 2518 – 2519 Ben Kiernan: "The Pol Pot Regime", Chapter Three: Cleansing the Countryside, p. 101, Yale University, 1996. "Khieu Thirith was "in charge of culture, social welfare and foreign affairs, sharing the last field with her husband Ieng Sary."
 ชีวิตช่วงปลาย 
left|thumb|ธิริทธ์ในศาล พ.ศ. 2554
ธิริทธิ์อยู่กับเอียง ซารีสามีของเธอในบ้านพักทางใต้ของพนมเปญ จนกระทั่งถูกจับกุมเมื่อ 12 พฤศจิกายน พ.ศ. 2550"ECCC detains Ieng Sary, wife for questioning", Xinhua, November 12, 2007. ในวันที่ 17 พฤศจิกายน พ.ศ. 2554 เธอถูกวินิจฉัยว่าเป็นโรคอัลไซเมอร์และถูกปล่อยตัว อัยการออกมาคัดค้านการปล่อยตัว ในวันที่ 13 ธันวาคม พ.ศ. 2554 ศาลได้กลับคำวินิจฉัยที่ให้ปล่อยตัวธิริทธิ์ และให้นำตัวมาวินิจฉัยทางการแพทย์อีกครั้ง ก่อนจะปล่อยตัวไปเมื่อเดือนกันยายน พ.ศ. 2555

เธอเสียชีวิตเมื่อ 22 สิงหาคม พ.ศ. 2558 ด้วยอาการป่วยหลายโรค ทั้งโรคหัวใจ ภาวะสมองเสื่อม ที่จังหวัดไพลิน ประเทศกัมพูชา http://www.straitstimes.com/asia/se-asia/khmer-rouge-first-lady-ieng-thirith-dies-cambodia-tribunalลาโลกแล้ว! อดีตสตรีหมายเลขหนึ่งเขมรแดง
# ลูกขวาน
ลูกขวาน เป็นอาวุธชนิดหนึ่งที่คนไทยโบราณมักพกพาอยู่เสมอ โดยเฉพาะคนภาคใต้ที่อาศัยอยู่ตั้งแต่จังหวัดสุราษฎร์ธานีไปจนถึงจังหวัดสงขลา มีประโยชน์ในการใช้ป้องกันตัวจากภัยต่าง ๆ เช่น การต่อสู้ การทะเลาะวิวาท ฯลฯ ลูกขวานเป็นอาวุธที่มีลักษณะคล้ายขวาน เพียงแต่มีขนาดที่เล็กกว่าคือมีขนาดประมาณความกว้าง 2.5 นิ้ว ยาวประมาณ 3 นิ้ว ลูกขวานชนิดนี้นิยมเรียกกันว่า "ลูกขวานหย่านมแม่" วัสดุที่นิยมใช้ในการทำลูกขวานคือเขาสัตว์ชนิดต่าง ๆ ได้แก่ เขาวัว เขาควาย ฯลฯ การใช้งานลูกขวานในการป้องกันตัวนี้ นิยมใช้อยู่ 2 วิธี คือการฟันเข้าไปที่หน้าคู่วิวาท ซึ่งเรียกกันว่า "สับหน้า" และการสับกะโหลกศีรษะของคู่วิวาท ซึ่งเรียกกันว่า "เฉียงหัว"
 ลูกขวานในปัจจุบัน
# ไลลา ลอปึช
ไลลา ลูลียานา ดา กอชตา วีไยรา ลอปึช อูเมนยีโอรา (เกิด 26 กุมภาพันธ์ ค.ศ. 1986) เป็นนักแสดง พิธีกร นางแบบ และนางงามจักรวาลคนที่ 60 ของโลก และเป็นนางงามจักรวาลคนแรกของประเทศแองโกลา

ประวัติ 
ลอปึช เกิดเมื่อวันที่ 26 กุมภาพันธ์ ค.ศ. 1986 ที่เมืองเบงเกวลา ประเทศแองโกลา เธอศึกษาด้านการบริหารธุรกิจที่มหาวิทยาลัยซัฟฟอล์กในอิปสวิช สหราชอาณาจักร โดยเธอมีส่วนร่วมในการสร้างความตระหนักเกี่ยวกับเอชไอวีและเอดส์ รวมถึงการเลือกปฏิบัติต่อผู้ที่ติดเชื้อ

ลอปึชได้เข้าประกวดมิสแองโกลา เมื่อวันที่ 18 ธันวาคม ค.ศ. 2010  ที่กรุงลูอันดา ต่อมาเป็นตัวแทนประเทศแองโกลา  เข้าประกวดนางงามจักรวาล 2011 และได้รับรางวัลชนะเลิศเป็นนางงามจักรวาลคนที่ 60 ของโลก โดยเธอเป็นนางงามจักรวาลคนแรกของประเทศแองโกลา รวมถึงเป็นนางงามจักรวาลเชื้อสายแอฟริกาคนที่ 5 ที่ได้รับตำแหน่งตั้งแต่เริ่มการประกวดทั่วโลก (หลังจากตรินิแดดและโตเบโกในปี 1977, สหรัฐในปี 1995, ตรินิแดดและโตเบโกในปี 1998 และบอตสวานาในปี 1999)

ปัจจุบัน สมรสกับ โอชี อูเมนยีโอรา นักฟุตบอลชาวอังกฤษเชื้อสายไนจีเรีย ในปี 2018 ลอปึชได้ให้กำเนิดลูกชายคนแรกของทั้งคู่
# สกรัม
สกรัม  เป็นหนึ่งในกลุ่มของระเบียบวิธีการพัฒนาซอฟต์แวร์ ซึ่งเป็นที่รู้จักมากนิยมมากที่สุดในกลุ่มวิธีการพัฒนาซอฟต์แวร์แบบเอจายล์ (agile software development)Salo, O. & Abrahamsson, P., 2007. "An iterative improvement process for agile software development." Software Process: Improvement and Practice, 12(1), pp. 81-100.Moniruzzaman, A. B. M. & Akhter Hossain, S. D., 2013. "Comparative Study on Agile software development methodologies". Global Journal of Computer Science and Technology, 13(7). ระเบียบวิธีการพัฒนาซอฟต์แวร์แบบสกรัมนั้น เป็นเอจายล์รูปแบบหนึ่งที่มุ่งเน้นการบริหารโครงพัฒนาซอฟต์แวร์ และเป็นระเบียบวิธีที่เพิ่มอัตราความสำเร็จในการพัฒนาซอฟต์แวร์ไปพร้อมกัน ซึ่งแตกต่างจากเอจายล์แบบ Extreme programming (XP) ซึ่งมุ่งเน้นการปฏิบัติ (practices) มากกว่าการบริหารโครงการ
# การเปิดหมากแบบชูซะกุ
การเปิดหมากแบบชูซะกุ  เป็นการเปิดหมากแบบดั้งเดิมด้วยตัวหมากสีดำในหมากล้อม ซึ่งได้รับการพัฒนาให้สมบูรณ์ขึ้น (แต่ไม่ได้คิดค้น) โดยฮงอินโบ ชูซะกุ

กับตัวแปรของมัน ซึ่งประกอบด้วยพื้นฐานของทฤษฎีที่สำคัญของฟุเซะกิมาเกือบศตวรรษ กระทั่งช่วงทศวรรษที่ 1930 ได้มีการแนะนำการใช้แต้มต่อแบบโกะมิดะชิ และการคิดค้นที่สำคัญภายใต้การเกิดขึ้นของกลยุทธ์การเปิดหมากแบบชินฟุเซะกิ อย่างไรก็ตาม กลยุทธ์การเปิดหมากแบบชูซะกุโดยมืออาชีพหลายราย ที่ใช้ในการแข่งขันแบบไม่มีแต้มต่อ ก็ยังเป็นเครื่องยืนยันถึงประสิทธิภาพของมันได้เป็นอย่างดี

การเปิดหมากแบบชูซะกุดั้งเดิม จะมีลักษณะดังนี้:

 การเปิดหมากแบบชูซะกุ (ตัวหมากสีดำ)

 แหล่งข้อมูลอื่น 
 Shusaku fuseki
# ปลากระเบนแอปเปิล
ปลากระเบนแอปเปิล (; ในข้อมูลเก่านิยมสะกด ajereba) ปลากระเบนน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) จัดเป็นปลากระเบนเพียงชนิดเดียวเท่านั้นที่อยู่ในสกุล Paratrygon

ปลากระเบนแอปเปิล มีลักษณะส่วนใหญ่เหมือนกับปลากระเบนชนิดอื่นในวงศ์เดียวกันทั่วไป แต่มีลักษณะเด่น คือ มีลำตัวคล้ายผลแอปเปิลที่ผ่าครึ่ง ส่วนหางจะเหมือนกับก้านผลแอปเปิล จึงเป็นที่มาของชื่อสามัญ

จัดเป็นปลากระเบนชนิดหนึ่งที่มีความใหญ่ในวงศ์นี้ เมื่อโตเต็มที่มีความกว้างของขอบจานข้างหนึ่งจรดข้างหนึ่งได้ถึง 80 เซนติเมตร พบกระจายพันธุ์ทั่วไปในลุ่มแม่น้ำสายใหญ่หลายสายในทวีปอเมริกาใต้ เช่น แอมะซอน, โอรีโนโก, รีโอเนโกร, โทคันตินส์

หากินตามพื้นน้ำเหมือนปลากระเบนชนิดอื่นทั่วไป โดยกินสัตว์น้ำขนาดเล็ก เช่น กุ้ง, ปู, หอย รวมทั้งปลาขนาดเล็ก นิยมเลี้ยงกันเป็นปลาสวยงามเหมือนปลากระเบนชนิดอื่น แต่ได้รับความนิยมน้อยกว่าเนื่องจากมีขนาดใหญ่ และมีราคาซื้อขายที่แพงในหลักหมื่นหรือหลักแสนบาท
# เอเลคโตรสตัล
เอเลคโตรสตัล  เป็นเมืองในมอสโกโอบลาสต์ ประเทศรัสเซีย ตั้งอยู่ห่างจากกรุงมอสโกไปทางทิศตะวันออก  58 กม. (36 ไมล์) เมืองมีประชากร 155,196 คน (ค.ศ. 2010); 146,294 คน (2002 Census); 152,463 คน(1989 Census); 135,000 คน (1977); 123,000 คน (1970); 97,000 คน (1959); 43,000 คน (1939) ตั้งขึ้นเป็นเมืองในปี ค.ศ. 1938
# สแกเกอร์แรก
สแกเกอร์แรก (Skagerrak) เป็นช่องแคบระหว่างชายฝั่งทางทิศตะวันออกเฉียงใต้ของประเทศนอร์เวย์ ชายฝั่งทางตะวันตกเฉียงใต้ของประเทศสวีเดน และคาบสมุทรจัตแลนด์ เชื่อมกับทะเลเหนือและทะเลคัตเทกัต สู่ทะเลบอลติก ช่องแคบสแกเกอร์แรกมีความยาว  240 กม. (150 ไมล์) และความกว้างระหว่าง 80 ถึง 140 กม. (50-87 ไมล์)
# การบิน
การบิน  คือกระบวนการที่วัตถุชนิดหนึ่งเคลื่อนที่ผ่านบรรยากาศ (โดยเฉพาะอากาศ) หรือเหนือบรรยากาศ (เช่น การเดินทางด้วยยานอวกาศ) โดยแรงยกอากาศพลศาสตร์ แรงขับเคลื่อนด้วยอากาศ โดยใช้แรงลอยตัวที่เบากว่าอากาศ หรือด้วยการเคลื่อนไหวอย่างขีปนาวุธ โดยไม่ต้องใช้การสนับสนุนโดยตรงจากพื้นผิวใด ๆ

หลายสิ่งหลายอย่างสามารถบินได้ ตั้งแต่สิ่งบินได้โดยธรรมชาติ เช่น นก ค้างคาว และแมลง ไปจนถึงสิ่งประดิษฐ์โดยมนุษย์ เช่น ขีปนาวุธ อากาศยาน เช่น เครื่องบิน เฮลิคอปเตอร์ และบอลลูน ไปจนถึงจรวดชนิดต่าง ๆ เช่น ยานอวกาศ

การบินในมุมมองด้านวิศวกรรมมีศึกษาในวิชาวิศวกรรมการบินและอวกาศ ซึ่งแบ่งได้เป็น วิศวกรรมอากาศ วิชาที่ศึกษายานพาหนะที่เดินทางทางอากาศ และวิศวกรรมอวกาศ วิชาที่ศึกษายานพาหนะที่เดินทางทางอวกาศ และในวิชาบัลลิสติกส์ วิชาที่ศึกษาการบินในแบบโปรเจกไทล์
# เออเรซุนด์
เออเรซุนด์ (Øresund, Öresund) เป็นช่องแคบที่สำคัญ อยู่ระหว่างเกาะเชลลันด์กับทางตอนใต้ของประเทศสวีเดน ความกว้างส่วนแคบสุด 4 กม.  (2.5 ไมล์) ตั้งอยู่บริเวณปราสาทครอนบอรย์ ใกล้เมืองเฮลซิงเงอร์ของเดนมาร์ก และท่าเรือของเฮลซิงบอรย์ในสกัวเนอของสวีเดน คำว่า เออเรซุนด์ ยังเป็นชื่อของภูมิภาคเออเรซุนด์ ที่มีประชากรราว 3.8 ล้านคน ของทั้งจากเดนมาร์กและสวีเดน 
 
เออเรซุนด์ ยังเป็นช่องแคบ 1 ใน 3 ของเดนมาร์กที่เชื่อมกับทะเลบอลติกสู่มหาสมุทรแอตแลนติกเชื่อมกับน่านน้ำคัตเทกัตและสแกเกอร์แรก และทะเลเหนือ ถือเป็นหนึ่งในน่านน้ำที่คับคั่งที่สุดของโลก
# คัตเทกัต
หมวดหมู่:ช่องแคบในทวีปยุโรป
# มุฮัมมัด เราะชีด ริฎอ
มุฮัมมัด เราะชีด ริฎอ (ค.ศ. 1865–1935) เป็นนักปรัชญาอิสลามชาวซีเรียและได้อพยพมายังไคโรตามแรงบันดาลใจของมุฮัมมัด อับดุฮ์ เขาเกิดเมื่อ 23 กันยายน พ.ศ. 2408 ในอัลเกาะละมูน ใกล้เมืองตริโปลีของเลบานอน (ขณะนั้นเป็นส่วนหนึ่งของซีเรียออตโตมัน) เขาเริ่มเรียนหนังสือในมัสยิดที่อัลเกาะละมูน จากนั้นจึงเข้าไปเรียนในโรงเรียนของรัฐบาลตุรกี และได้ย้ายไปเรียนในโรงเรียนของชัยค์ ฮุซัยน์ อัลญิสร์ จนโรงเรียนแห่งนั้นปิดตัวลง

แนวความคิดของริฎอได้รับอิทธิพลจากนักปรัชญาอิสลามที่สำคัญหลายคน เช่น อิบน์ ตัยมียะฮ์, มุฮัมมัด อิบน์ อับดุลวะฮ์ฮาบ, อัลเฆาะซาลี แต่ที่สำคัญคือความคิดของมุฮัมมัด อับดุฮ์ แนวความคิดของเขานั้นถือว่าอิสลามที่แท้จริงนั้นยอมรับความก้าวหน้าสมัยใหม่ ไม่ยอมรับการที่คนในยุคปัจจุบันจะถูกกำหนดโดยข้อกฎหมายที่สร้างขึ้นระหว่างสามร้อยปีแรกของการฮิจญ์เราะห์ มุสลิมทุกคนจะต้องถือว่าตนเองมีความรับผิดชอบที่จะทำตามความผูกพันระหว่างเพื่อนร่วมศาสนา สนับสนุนหน้าที่และความต้องการทางจริยธรรมและต้องเผยแผ่ศาสนาด้วย เขาเสียชีวิตเมื่อ 22 สิงหาคม พ.ศ. 2478
# วอลเลย์บอลชายทีมชาติลักเซมเบิร์ก
วอลเลย์บอลชายทีมชาติลักเซมเบิร์ก  เป็นตัวแทนของประเทศลักเซมเบิร์กในการแข่งขันวอลเลย์บอลระดับนานาชาติรวมถึงนัดกระชับมิตร

 รางวัล 
 วอลเลย์บอลชิงแชมป์ยุโรปสำหรับประเทศขนาดเล็ก 
 2000 –  อันดับที่ 3
 2002 – อันดับที่ 4
 2004 –  รองชนะเลิศ
 2007 –  อันดับที่ 3
 2009 –  รองชนะเลิศ
 2011 –  รองชนะเลิศ

 แหล่งข้อมูลอื่น 
Official website 

ลักเซมเบิร์ก
# ปัญหาสิ่งแวดล้อมในประเทศรัสเซีย
มีปัญหาสิ่งแวดล้อมเป็นจำนวนมากในประเทศรัสเซีย มีปัญหาหลายด้านที่ได้รับการอ้างว่ามาจากนโยบายในช่วงสมัยที่ยังเป็นสหภาพโซเวียต ซึ่งเป็นช่วงเวลาที่เหล่าเจ้าหน้าที่รู้สึกว่าการควบคุมมลพิษเป็นอุปสรรคซึ่งไม่จำเป็นต่อการพัฒนาเศรษฐกิจและการทำให้เป็นอุตสาหกรรม เป็นผลให้ 40 เปอร์เซ็นต์ของดินแดนรัสเซียเริ่มแสดงให้เห็นถึงความตึงเครียดทางนิเวศวิทยาอย่างมีนัยสำคัญในช่วงคริสต์ทศวรรษ 1990 ส่วนใหญ่เนื่องจากปัญหาสิ่งแวดล้อมที่มีเป็นจำนวนมาก ซึ่งประกอบด้วย การทำลายป่า, ความไม่รับผิดชอบด้านพลังงาน, มลพิษ และกากกัมมันตรังสี

 ความหลากหลายทางชีวภาพ 
ประเทศรัสเซียมีพื้นที่คุ้มครองเป็นจำนวนมาก ดังเช่น ซาโปเวดนิค (เขตรักษาสัตว์ป่าและพรรณพืช ที่บริหารจัดการโดยรัฐบาลกลาง) และสวนธรรมชาติ โดยทำไว้เพื่อรักษาสภาวะธรรมชาติของสิ่งแวดล้อม ขณะนี้มีซาโปเวดนิค 101 แห่ง ซึ่งครอบคลุมพื้นที่รวมกว่า 33.5 ล้านเฮกตาร์ อย่างไรก็ตาม สัตว์บางชนิด ดังเช่น เสือโคร่งอามูร์, หมีขั้วโลก และเสือดาวเปอร์เซีย ต่างก็กำลังเผชิญกับการเสี่ยงต่อการสูญพันธุ์ โดยทางรัฐบาลรัสเซียได้พยายามที่จะฟื้นฟูจำนวนประชากรของพวกมัน การประชุมเพื่อการอนุรักษ์เสือโคร่งที่จัดขึ้นในเซนต์ปีเตอร์สเบิร์กในปี ค.ศ. 2010 เพื่อหารือเกี่ยวกับการอนุรักษ์ประชากรเสือโคร่งที่มีจำนวนลดน้อยลง ซึ่งถูกคุกคามโดยตัดไม้ทำลายป่า และการรุกล้ำในประเทศรัสเซีย
# ทางหลวงแผ่นดินหมายเลข 335
ทางหลวงแผ่นดินหมายเลข 335 สายทางต่างระดับสิงห์บุรีเหนือ–สิงห์บุรี เป็นทางหลวงแผ่นดินในจังหวัดสิงห์บุรีที่เชื่อมต่อระหว่างตัวเมืองสิงห์บุรีและทางหลวงแผ่นดินหมายเลข 32 เข้าด้วยกัน มีระยะทางสั้น ๆ ตลอดทั้งสาย 1.040 กิโลเมตร เริ่มต้นบนกิโลเมตรที่ 88 ของทางหลวงแผ่นดินหมายเลข 32 ที่ทางแยกต่างระดับสิงห์บุรีเหนือ ไปทางตะวันตกผ่านหน้าศาลากลางจังหวัดสิงห์บุรี แล้วไปบรรจบกับ ทางหลวงแผ่นดินหมายเลข 311 ที่สี่แยกไกรสรราชสีห์ เป็นเส้นทางในความรับผิดชอบของแขวงทางหลวงสิงห์บุรี

 รายชื่อทางแยก
# แสลงพันกระดูก
แสลงพันกระดูก  เป็นพืชในสกุลชงโค เป็นไม้เถาขนาดใหญ่  มีมือเกาะ กิ่งอ่อนมีขนสีน้ำตาล หูใบร่วงง่าย ใบเดี่ยว เส้นแขนงใบมีขนสีน้ำตาล ดอกช่อ ดอกสีขาวอมเขียว ก้านกลีบสีแดง ฝักแบน เถาใช้ทำยาแก้น้ำเหลืองเสีย  
 อ้างอิง 
 สุภาวรรณ วงค์คำจันทร์. ความหลากหลายทางชีวภาพ วนอุทยานถ้ำเพชรถ้ำทอง. นครสวรรค์: มหาวิทยาลัยราชภัฏนครสวรรค์. 2556 หน้า 75
หมวดหมู่:สกุลชงโค
หมวดหมู่:สมุนไพร
# เสี้ยวเครือ
เสี้ยวเครือ  เป็นพืชในสกุลชงโค เปลือกลำต้นแตกเป็นร่องลึกหรือเป็นสะเก็ดสีน้ำตาลเข้ม ดอกช่อ มีขนกระจายทั่วไป ผลเป็นฝักแห้งแตก เมล็ดรูปไข่กลับ เกลี้ยง สีน้ำตาล เถาใช้เป็นยาฟอกโลหิตระดู แก้น้ำเหลืองเสีย แก้ผื่นคัน
# เสี้ยวฟ่อม
เสี้ยวฟ่อม (var. viriaecens) เป็นพืชในสกุลชงโค ใบเดี่ยว ดอกสีขาวอมเขียวหรือเหลืองอ่อน ผลเป็นฝักแบน แห้งแล้วแตกตามยาว เถาใช้เป็นยาแก้น้ำเหลืองเสีย
# คอลเลจร็อก
คอลเลจร็อก  เป็นดนตรีออลเทอร์นาทิฟร็อกที่เล่นโดยนักศึกษาระหว่างเรียนในมหาวิทยาลัยและมีสถานีวิทยุของมหาลัย (campus radio) อยู่ในสหรัฐอเมริกาและแคนาดาในช่วงยุค 1980 มักจะจัดรายการเพลงที่ทำจากนักศึกษา โดยมักจะไม่เปิดเพลงร็อกกระแสหลักจากสถานีวิทยุใหญ่[ Allmusic: College Rock]
# เครือปรอกช้าง
เครือปรอกช้าง  อยู่ในวงศ์ Rhamnaceae เปลือกสีน้ำตาลเข้มอมดำ ใบค่อนข้างหนา ขอบใบเป็นคลื่น ดอกช่อ ดอกย่อยสีเหลือง เถาใช้ฟอกเลือดขับระดู แก้เลือดและน้ำเลี้ยงเสีย
# เฮลโลเคทีทัวร์
เฮลโลเคทีทัวร์  เป็นทัวร์คอนเสิร์ตครั้งแรกของนักร้องชาวอเมริกัน เคที เพร์รี ส่งเสริมสตูดิโออัลบั้มที่สอง วันออฟเดอะบอยส์ (2008) ทัวร์จัดขึ้นที่อเมริกาเหนือ ยุโรป เอเชีย และออสเตรเลีย

 เบื้องหลัง 

หลังจากสิ้นสุดวาปต์ทัวร์ 2008 เพร์รีประกาศว่าจะมีทัวร์คอนเสิร์ตในเดือนพฤศจิกายน ค.ศ. 2008 ในงานประกาศรางวัลเอ็มทีวียุโรปมิวสิกอะวอดส์ที่เธอเป็นพิธีกร ในบทสัมภาษณ์กับนิตยสารบิลบอร์ด เพร์รีกล่าวว่า "ฉันมีคนที่ทำเวทีให้มาดอนน่ามาทำงานในทัวร์ครั้งนี้ด้วย ฉันต้องการให้ดีไซน์เกี่ยวกับผลไม้และแมว และฉันเป็นคนออกแบบชุดต่าง ๆ เอง"

เวทีประกอบด้วยเสาปักรั้วสีขาว กล่องไปรษณีย์ นกฟลามิงโกสีชมพูตัวใหญ่ ผลไม้พลาสติกพองได้ และแมวยักษ์ (ชื่อ "คิตตี เพอร์รี") ที่เปล่งแสงในช่วงอังกอร์ เพร์รีมีชุดสวมใส่ 2 ชุด ในช่วงอังกอร์ เธอแต่งตัวเป็นแมว
# กีฬาทางน้ำชิงแชมป์โลก 2011
กีฬาทางน้ำชิงแชมป์โลก 2011  จัดขึ้นระหว่างวันที่ 16–31 กรกฎาคม ณ นครเซี่ยงไฮ้, สาธารณรัฐประชาชนจีน การแข่งขันครั้งนี้ประกอบด้วยกีฬาทางน้ำ 5 ชนิด ได้แก่ ว่ายน้ำ, กระโดดน้ำ, ว่ายน้ำมาราธอน, ระบำใต้น้ำ และ โปโลน้ำ

 ตารางการแข่งขัน 
  1  จำนวนรอบชิงชนะเลิศ  ●  การแข่งขัน

กรกฎาคม 201116ส.17อา.18จ.19อ.20พ.21พฤ.22ศ.23ส.24อา.25จ.26อ.27พ.28พฤ.29ศ.30ส.31อา.จำนวนเหรียญทอง20px|alt=|link= กระโดดน้ำ
|bgcolor=#ffcc00|1
|bgcolor=#ffcc00|1
|bgcolor=#ffcc00|2
|bgcolor=#ffcc00|2
|bgcolor=#3399ff|●
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|
|
|
|
|
|
|1020px|alt=|link= ว่ายน้ำมาราธอน
|
|
|
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|2
|bgcolor=#ffcc00|2
|
|
|
|
|
|
|
|
|7
|- align="center"
|align="left"|20px|alt=|link= ว่ายน้ำ
|
|
|
|
|
|
|
|
|bgcolor=#ffcc00|4
|bgcolor=#ffcc00|4
|bgcolor=#ffcc00|5
|bgcolor=#ffcc00|4
|bgcolor=#ffcc00|5
|bgcolor=#ffcc00|5
|bgcolor=#ffcc00|6
|bgcolor=#ffcc00|7
|40
|- align="center"
|align="left"|20px|alt=|link= ระบำใต้น้ำ
|
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|bgcolor=#ffcc00|1
|
|
|
|
|
|
|
|720px|alt=|link= โปโลน้ำ
|
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#3399ff|●
|bgcolor=#ffcc00|1
|bgcolor=#ffcc00|1
|2การแข่งขันทั้งหมด 1 2 3  4  2  3  4  4  5  4  5  4  5  6  7  7  66รวมการสะสมจากวันก่อน 1 3 6  10  12  15  19  23  28  32  37  41  46  52  59   66 

 สรุปเหรียญการแข่งขัน 
 ประเทศเจ้าภาพ

1176932215138363864184400453429633067210416824511921361021141121031213913131102141045151001151001151001151001151001200437210426220156230101230101250033260022270011270011 รวม  68  64  66  198
# อวดเชือก
อวดเชือก  เป็นพืชในวงศ์ Combretaceae เป็นไม้เถาเนื้อแข็ง ใบเดี่ยว เรียงตรงข้าม ดอกช่อ สีขาวอมเหลือง ออกตามง่ามใบหรือปลายยอด ผลแห้งมีปีก 4 อัน รากใช้รักษากามโรค แก่นบำรุงโลหิต ผลช่วยเจริญอาหาร
# วอลเลย์บอลชายทีมชาติสวีเดน
วอลเลย์บอลชายทีมชาติสวีเดน  เป็นทีมชาติของประเทศสวีเดนในการแข่งขันวอลเลย์บอลระดับนานาชาติรวมถึงนัดกระชับมิตร

ทีมนี้เคยได้รับเหรียญเงิน จากการแข่งขันวอลเลย์บอลชายชิงแชมป์ยุโรป 1989

 รางวัล 
โอลิมปิกฤดูร้อน

ปีอันดับ 1988 7

วอลเลย์บอลชิงแชมป์โลก

ปีอันดับ 199010 199416

 วอลเลย์บอลชิงแชมป์ยุโรป 

ปีอันดับ 197117 19859 19874 1989  199110 199311 1997ไม่ผ่านรอบคัดเลือก 1999 2001 2003 2005 2007 2009/ 2011/ 2013/ 2015รอบคัดเลือกรอบที่ 3

 แหล่งข้อมูลอื่น 
 Swedish Volleyball Federation

สวีเดน
# ฮ่อสะพายควาย
ฮ่อสะพายควาย  เป็นพืชในวงศ์ Lamiaceae เป็นไม้เถา ใบเดี่ยว พาดพันบนต้นไม้ใหญ่ พบตามเขาสูง เถาใช้ต้มน้ำหรือดองสุรา บำรุงกำลัง บำรุงข้อ
# แคลิฟอร์เนียดรีมส์ทัวร์
แคลิฟอร์เนียดรีมส์ทัวร์  เป็นทัวร์คอนเสิร์ตครั้งที่สองของนักร้องชาวอเมริกัน เคที เพร์รี เพื่อส่งเสริมสตูดิโออัลบั้มที่สาม ทีนเอจดรีม ทัวร์เริ่มตั้งแต่เดือนกุมภาพันธ์ ค.ศ. 2011 เยือนที่ยุโรป โอเชียเนีย เอเชีย อเมริกาเหนือ และอเมริกาใต้ ทัวร์ติดอันดับที่ 16 ในรายชื่อ "ทัวร์คอนเสิร์ตทั่วโลก 25 อันดับยอดเยี่ยมแห่งปี ค.ศ. 2011" จัดโดยโพลล์สตาร์ ทำรายได้ได้มากกว่า 59.5 ล้านดอลลาร์สหรัฐ ปลายปี ค.ศ. 2011 นิตยสารบิลบอร์ดจัดทัวร์ครั้งนี้ในอันดับที่ 13 ในรายชื่อ "ทัวร์ 25 ทัวร์ยอดเยี่ยม" ประจำปี ทำรายได้เกือบ 48.9 ล้านดอลลาร์สหรัฐ และชนะรางวัลสาขานักร้องนำทัวร์ยอดเยี่ยมในงานพีเพิลช้อยส์อะวอดส์ครั้งที่ 38
# ฮิวแมนแพปพิลโลมาไวรัส
โรคติดเชื้อฮิวแมนพัพพิลโลมาไวรัส (human papillomavirus infection; โรคติดเชื้อเอชพีวี; HPV infection) เป็นการติดเชื้อที่เกิดจากการติด ฮิวแมนพัพพิลโลมาไวรัส (human papillomavirus; เอชพีวี; HPV) ซึ่งเป็นดีเอ็นเอไวรัสของแฟมิลี พัพพิลโลมาวิริเด (พัพพิลโลมาวิริเด) ราว 90% ของการติดเชื้อเอชพีวีไม่แสดงอาการของโรคและหายได้เองภายในระยะเวลาสองปี อย่างไรก็ตาม ในบางกรณีพบว่าการติดเชื้อเอชพีวีคงอยู่และส่งผลให้เกิดหูด หรือรอยแผลพรีแคนเซอรัส แผลพรีแคนเซอรัสเหล่านี้ขึ้นอยู่กับอวัยวะที่เกิด อาจส่งผลให้นำไปสู่มะเร็งปากมดลูก, ปากช่องคลอด, มดลูก, องคชาต, ก้น, ปากและคอ กรณีส่วนใหญ่ของมะเร็งปากมดลูกเกิดจากเชื้อเอชพีวีสองสายพันธุ์ HPV16 และ HPV18 คิดเป็นราว 70% ของกรณีผู้ป่วยทั้งหมด มะเร็งอื่น ๆ ที่มีกล่าวถึงไว้ข้างบนตั้งแต่ 60% ถึง 90% พบว่าเกี่ยวข้องกับเอชพีวี HPV6 และ HPV11 เป็นสาเหตุที่พบทั่วไปที่ทำให้เกิดหูดที่อวัยวะเพศ และเกิด โรคติดเชื้อพัพพิลโลมาที่กล่องเสียง

การติดเชื้อเอชพีวีนั้นเกิดจากดีเอ็นเอไวรัส ฮิวแมนพัพพิลโลมาไวรัส (human papillomavirus) จากแฟมิลีของ papillomavirus ปัจจุบันมีมากกว่า 170 ชนิดที่ถูกบันทึกไว้แล้ว มีมากกว่า 40 ชนิดที่สามารถติดต่อผ่านเพศสัมพันธ์ และติดเชื้อบริเวณทวารหนักกับ อวัยวะเพศ ปัจจัยเสี่ยงหลักของการติดเชื้อที่ไม่จางหายไปจากการติดต่อทางเพศสัมพันธ์รวมถึงอายุแรกมีเพศสัมพันธ์ที่ต่ำ, การมีหลายคู่นอน, การสูบบุหรี่ และภาวะมีภูมิคุ้มกันที่ถูกกด การติดต่อรูปแบบนี้มักเกิดตากการสัมผัสกันของผิวหนังผ่าน การสอดใส่ทางมดลูก และ เพศสัมพันธ์ทางทวารหนัก เป็นรูปแบบที่พบมากที่สุด นอกจากนี้เอชพีวียังอาจติดต่อจากมารดาสู่ลูกในครรภ์ได้ ในปัจจุบันยังคงไม่มีหลักฐานยืนยันว่าเอชพีวีสามารถแพร่กระจายผ่านทางสิ่งของในชีวิตประจำวันเช่นฝารองนั่งของโถชักโครก, แต่ชนิดที่ก่อเกิดหูดอาจแพร่กระจายผ่านพื้นผิวเช่นพื้นได้ บุคคลหนึ่งสามารถติดเชื้อเอชพีวัได้มากกว่าหนึ่งชนิด ในปัจจุบันพบว่าเอชพีวีมีผลกระทบเฉพาะต่อในมนุษย์เท่านั้น

วัคซีนเอชพีวีสามารถฉีดเพื่อป้องกันชนิดการติดเชื้อที่พบทั่วไปได้ เพื่อให้เกิดประสิทธิภาพสูงสุด ควรฉีดวัคซีนก่อนขีดเริ่มกิจกรรมทางเพศ (sexual activity onset) ดังนั้นจึงมีการแนะนำโดยทั่วไปให้ฉีดตั้งแต่เป็นเด็กที่อายุ 9–13 ปี การตรวจคัดกรองมะเร็งปากมดลูก เช่นการตรวจพัพพานิโคโลว ("พัพสเมียร์") หรือการตรวจสภาพปากมดลูกหลังการทากรดแอซีติก สามารถตรวจได้ทั้งมะเร็งระยะต้นและเซลล์ที่มีความผิดปกติที่อาจพัฒนาไปเป็นมะเร็งได้ การตรวจคัดกรองสามารถช่วยให้พบโรคได้ในระยะต้น ๆ ซึ่งช่วยให้การรักษาโรคมีประสิทธิภาพที่ดีกว่า การตรวจคัดกรองนี้สามารถช่วยลดปริมาณทั้งผู้เสียชีวิตและป่วยด้วยมะเร็งปากมดลูก หูดที่ปากมดลูกสามารถกำจัดได้ด้วยวิธีการแช่แข็งหูด

แทบจะทุกบุคคลจะเคยติดเชื้อเอชพีวีในสักช่วงหนึ่งของชีวิต เอชพีวีเป็นโรคติดต่อทางเพศสัมพันธ์ที่พบมากที่สุดทั่วโลก ในปี 2018 มีป่วยด้วยมะเร็งปากมดลูกใหม่ประมาณ 569,000 คนทั่วโลก และเสียชีวิต 311,000 ราย ราว 85% ของมะเร็งปากมดลูกทั้งหมดทั่วโลก พบในประเทศที่มีรายได้ต่ำถึงปานกลาง ในสหรัฐมีประมาณ 30,700 กรณีของมะเร็งที่เกิดจากเอชพีวีต่อปี ประมาณ 1% ของผู้ใหญ่ที่มีสามารมีการกระตุ้นทางเพศพบหูด กรณีของหูดที่ปากมดลูกนั้นมีกล่าวถึงไว้ย้อนกลับไปตั้งแต่กรีกโบราณ ในขณะที่ความรู้ว่าไวรัสนั้นเป็นตัวการเกิดโรคถูกค้นพบในปี 1907
# ท่าอากาศยานชิซูโอกะ
ท่าอากาศยานชิซูโอกะ   เป็นท่าอากาศยานในประเทศญี่ปุ่น ตั้งอยู่ในจังหวัดชิซูโอกะ เปิดทำการเมื่อวันที่ 4 มิถุนายน พ.ศ. 2552Shizuoka airport to open in June

 สายการบินและปลายทาง
# ซอสทาร์ทาร์
ซอสทาร์ทาร์ (ในสหราชอาณาจักร, นิวซีแลนด์และออสเตรเลีย สะกด tartare sauce) เป็นซอสที่มีส่วนผสมหลักคือ มายองเนส รสหวานมันเปรี้ยว ใช้ทานคู่กับอาหารทะเล

ซอสทาร์ทาร์ได้ชื่อจากสเต๊กทาร์ทาร์ เมนูเนื้อดิบบดเสิร์ฟพร้อมหอมใหญ่ พาร์สลีย์ เกลือ พริกไทย ซอสวุร์สเตอร์เชอร์ และเครื่องปรุงอื่น ๆ เมนูนี้เป็นเมนูทั่วไปในฝรั่งเศสสมัยคริสต์ศตวรรษที่ 19 และเกี่ยวข้องกับสเต๊กฮัมบวร์คในช่วงเวลาเดียวกัน สเต๊กทาร์ทาร์ได้รับแรงบันดาลใจจากเรื่องเล่าของฌ็องเดอฌวงวีล ผู้บันทึกเหตุการณ์สมัยคริสต์ศตวรรษที่ 13 ที่บรรยายถึงวิธีที่ชาวตาตาร์ทำให้เนื้อนุ่มด้วยการใส่ไว้ใต้อานม้าก่อนจะนำมากินดิบ ๆ อย่างไรก็ตาม ฌ็องเดอฌวงวีลไม่เคยพบกับชาวตาตาร์จริง ๆ และอาจใช้เรื่องนี้เพื่อสื่อว่าชาวตาตาร์เป็นเพียงกลุ่มชนป่าเถื่อนNataša Polgar, "Joinville: A Hagiographic Story about Oneself and About the Other," Narodna umjetnost: hrvatski časopis za etnologiju i folkloristiku 45:1:21-41 (2008), p. 31, 39 สูตรของซอสชนิดนี้มีหลากหลาย นอกจากมายองเนส (หรือผสมไข่แดง มัสตาร์ด น้ำส้มสายชูและน้ำมันพืช เข้าด้วยกัน) ยังมีส่วนผสมอื่น ๆ เช่น หอมใหญ่ พริกไทยดำ พาร์สลีย์ และผักดองBBC - Food - Recipes : Quick tartare sauce ซอสทาร์ทาร์นิยมทานร่วมกับอาหารทะเล โดยเฉพาะกับเนื้อปลาHow to make the perfect tartare sauce
# คอนทราลโต
คอนทราลโต  เป็นเสียงร้องเพลงคลาสสิกของผู้หญิงที่มีพิสัยเสียงร้องเป็นประเภทของเสียงที่ต่ำที่สุด พิสัยเสียงร้องแบบคอนทราลโตหาได้ยาก จะคล้ายแต่แตกต่างกับเสียงแบบอัลโต และเกือบจะเหมือนกับเสียงเคาน์เตอร์เทเนอร์ เสียงประเภทคอนทราลโตแบ่งได้เป็นคอนทราลโตแบบโคโลราทูรา ลิริก และดราแมติก
# นีโนสลาฟ มารีนา
นีโนสลาฟ มารีนา  (สกอเปีย, สาธารณรัฐมาซิโดเนีย, 25 สิงหาคม พ.ศ. 2517) เป็นอธิบดีมหาวิทยาลัยวิทยาการสารสนเทศและเทคโนโลยีในออคริต, สาธารณรัฐมาซิโดเนีย

 ประวัติ 
จบการศึกษาจากคณะวิศวกรรมไฟฟ้า Ss.Cyril and Methodius University ได้รับปริญญาดุษฎีบัณฑิตจาก École Polytechnique Fédérale de Lausanne (EPFL) ในปี พ.ศ. 2547 และได้ถูกนำวิทยานิพนธ์ไปเป็นข้อมูลในการประยุกต์ระบบเครือข่ายไร้สายโดย Nokia Research Centre ดำรงตำแหน่งผู้อำนวยการงานวิจัยและพัฒนาผลิตภัณฑ์ที่ Sowoon Technologies ในปีพ.ศ. 2548 ถึง พ.ศ. 2550 ศึกษาดูงานที่ University of Hawaii ในปีพ.ศ. 2550 ถึง พ.ศ. 2551 ดำรงตำแหน่งนักวิจัยที่ University of Oslo ในปีพ.ศ. 2551 ถึง พ.ศ. 2552 เข้าร่วม Postdoctoral Research Associate ที่ Princeton University ในปีพ.ศ. 2553 ถึงปัจจุบัน

 ความสำเร็จทางวิทยาศาสตร์ 
ได้รับเชิญเป็นอาจารย์พิเศษจาก 20 มหาวิทยาลัยใน สหรัฐอเมริกา, ญี่ปุ่น, สหราชอาณาจักร, อิสราเอล, รัสเซีย, บราซิล, ฮ่องกง, นอร์เวย์, ฟินแลนด์, โปรตุเกส และสาธารณรัฐเช็ก ระดมเงินทุนผ่านช่องทางสาธารณะต่างๆทั้งด้านการศึกษาและอุสาหกรรม โปรแกรม เช่น The Swiss CTI, Swiss NSF, the European Commission and the European Space Agency ดำรงตำแหน่งผู้เชี่ยวชาญด้านการประเมิณผลและวิจารณ์ใน European Commission’s 6th และ 7th Framework Program ดำรงตำแหน่งสมาชิกอาวุโสแห่ง Institute of Electrical and Electronics Engineers (IEEE) และเป็นหนึ่งในผู้ร่วมก่อตั้ง Macedonian Chapter of the IEEE Information Theory Society